Diari Oficial de la Generalitat Valenciana


Sumari del DOGV 2978, del 24-04-1997 (1997/903)

Bases per a la provisió de cinc places de guàrdia de la policia local
---------------------------------------------------------------------

### Dades del document

Número de DOGV
:   2978

Data del DOGV
:   24-04-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/903


Data del document
:   07-03-1997

Organisme emissor
:   Ajuntament d'Oliva

Tipus de document
:   Anunci

Correcció d'errades

 Descriptors 

:   * Oliva
    * policia
    * administració local
    * concurs administratiu

Ajuntament d'Oliva. Bases per a la provisió de cinc places de guàrdia de la policía local.  
CONVOCATÒRIA  
Bases que han de regir la convocatòria per a la provisió en propietat de cinc places de guàrdies de la Policia Local de l'Ajuntament d'Oliva  
Primera  
És objecte d'aquesta convocatòria la regulació de la convocatòria per a la provisió en propietat de cinc places de guàrdies de la Policia Local, vacants en la plantilla de personal funcionari d'aquest Ajuntament, i enquadrades dins de l'escala d'administració especial, subescala de serveis especials, classe policia local, categoria guàrdia. Estan dotades amb un sou anual corresponent al grup D, nivell de complement de destinació 14, amb pagues extraordinàries, triennis i tots altres emoluments establits per la legislació vigent, i s'inclouen dins de l'oferta pública d'ocupació d'aquest Ajuntament corresponent a l'any 1996, aprovada pel Ple de l'Ajuntament en la sessió ordinària del dia 27 de juny de 1996, que es va publicar mitjançant un anunci en el Boletín Oficial del Estado número 224, de data 16 de setembre de 1996.   
Segona  
De les cinc places convocades, quatre s'ofereixen en torn lliure mitjançant el procediment d'oposició lliure, i la restant es reserva al torn de mobilitat entre funcionaris de la mateixa escala i subescala i categoria de la Comunitat Valenciana, en la forma i requisits que es regulen en aquestes bases.   
La plaça que no siga coberta pel torn de mobilitat incrementarà les que hagen de ser proveïdes en el torn lliure.   
Tercera  
A aquelles persones que resulten nomenades i prenguen possessió de les places convocades els correspondrà el desenvolupament de les comeses i funcions establides en la Llei Orgànica de Forces i Cossos de Seguretat, normativa autonòmica i local d'aplicació; tot això sota la directa dependència de l'Alcaldia i dels seus immediats superiors.   
Quarta  
Les persones aspirants que resulten nomenades per a aquestes places quedaran sotmeses, des del mateix moment de la pressa de possessió, al règim d'incompatibilitats vigent, i no podran simultaniejar el desenvolupament d'aquelles amb el de qualssevol altres places, càrrecs o llocs de treball públics remunerats amb fons de qualsevol administració pública, d'empreses que tinguen caràcter oficial o relació amb aquest organismes, encara que el sou tinga caràcter de gratificació o retribució de qualsevol classe. Els serà plenament aplicable, en aquest sentit, allò disposat en la legislació vigent respecte a incompatibilitats i en la Llei Orgànica 2/1986, de Forces i Cossos de Seguretat.   
Cinquena  
Aquesta convocatòria s'ajusta a allò previst en la Llei 7/1985, de 2 d'abril, Reial Decret Legislatiu 781/1986, de 18 d'abril, Llei 30/1984, de 2 d'agost, Llei de la Generalitat Valenciana 2/1990, de 4 d'abril, de Coordinació de les Policies Locals, Decret 152/1991, del Consell de la Generalitat Valenciana, Ordre de 5 de desembre de 1994, de la Conselleria d'Administració Pública, i la resta de normativa de pertinent aplicació.   
I. Torn Lliure  
Sisena  
Per a ser admesos a les proves selectives els aspirants han de complir els següents requisits referits al dia en què finalitze el termini d'admissió de sol·licituds, segons el torn d'accés:  
a) Tenir la nacionalitat espanyola o la d'algun dels estats membres de la Unió Europea, en els termes de la llei 17/1993, de 23 de desembre.   
b) Estar en possessió del títol de graduat escolar o equivalent, o tenir complides les condicions per a obtenir-lo en la data que finalitze el termini de presentació d'instàncies.   
c) No patir cap malaltia o defecte físic que impedisquen el desenvolupament de les funcions pròpies de la seua escala i categoria i tenir una estatura mínima de 1,65 metres per als homes i 1,60 metres per a les dones.   
d) Haver complit 18 anys d'edat, sense excedir-ne de 30. Només als efectes de l'edat màxima es compensarà el límit amb els serveis prestats amb anterioritat en l'administració local; escala administració especial; subescala serveis especials; classe policia local y els seus auxiliars.   
e) No haver sigut separat mitjançant expedient disciplinari del servei de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.   
f) Estar en possessió dels permisos de conducció de vehicles de les classes A-2 i B-2.   
Setena  
En les instàncies per a prendre part en aquest procés selectiu que es convoca, els aspirants hauran de manifestar que compleixen totes i cadascuna de les condicions exigides en la base sisena.   
En aquest sentit, juntament amb la instància, i a l'objecte ser admés, haurà d'adjuntar-s'hi obligatòriament la següent documentació:  
1. Fotocòpia del document nacional d'identitat.   
2. Fotocòpia de la titulació acadèmica mínima necessària per a poder prendre part en el sistema selectiu.   
3. Fotocòpia del permís de conducció de vehicles, en la qual conste la possessió dels permisos, almenys, de les classes A-2 i B-2, o el certificat expedit per la Prefectura Provincial de Trànsit que corresponga, acreditativa d'haver superat les proves oportunes necessàries per a obtenir-lo.   
4. Fotocòpia de la carta de pagament o rebut acreditatiu d'haver satisfet davant la Tresoreria Municipal els drets d'examen.   
Vuitena. Lloc i termini de presentació d'instàncies  
Les instàncies es dirigiran al president de la corporació i es presentaran en el registre general d'aquesta, dins del termini de 20 dies naturals, comptadors des de l'endemà de la publicació de l'anunci en extracte d'aquesta convocatòria en el Boletín Oficial del Estado, sense perjudici de la publicació de la convocatòria i de les bases, en la seua integritat, en el Diari Oficial de la Generalitat Valenciana i en el Butlletí Oficial de la Província de València.   
Les instàncies també podran presentar-se en la forma establida en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Novena. Drets d'examen  
Els drets d'examen es fixen en la quantitat de 4.000 pessetes, que hauran de pagar-se amb anterioritat a la presentació d'instàncies en la Tresoreria Municipal, o bé per gir postal o telegràfic dirigit a aquella.   
Deu. Admissió de candidats  
Expirat el termini de presentació d'instàncies, l'Alcaldia-Presidència de la corporació dictarà una resolució, en el termini de 10 dies hàbils, per la qual s'aprove la llista provisional d'aspirants admesos i exclosos, que es farà pública en el Butlletí Oficial de la Província i en el tauler d'edictes de l'Ajuntament, atorgant-se un termini de 10 dies hàbils per a reclamacions.   
Aquestes reclamacions, si n'hi ha, seran acceptades o rebutjades en la resolució per la qual s'aprove la llista definitiva, dictada igualment per l'Alcaldia i publicada en el tauler d'edictes municipal i en el Butlletí Oficial de la Província. La publicació d'aquesta resolució serà determinant dels terminis a l'efecte de possibles impugnacions.   
Onze. Tribunal qualificador  
El Tribunal qualificador estarà integrat pels següents membres: President: l'alcalde-president de l'Ajuntament d'Oliva o regidor en qui delegue.   
Vocals:   
- un representant del professorat oficial, designat pel Institut Valencià d'Administració Pública.   
- Un representant de l'administració de la Generalitat Valenciana.   
- El cap del cos de la Policia Local de la corporació, i si no n'hi ha, un funcionari de la corporació d'igual o superior categoria a la convocada.  
- Dos representants dels treballadors designats per la junta de personal funcionari de l'Ajuntament.   
- Un regidor en representació de la corporació municipal, nomenat per l'Alcaldia a proposta de la mateixa.   
Secretari: el de la corporació o funcionari en qui delegue, que actuarà a més a més com a vocal.   
La designació dels membres del tribunal, aprovada per l'Alcaldia, inclourà la dels respectius suplents i es farà pública en el Butlletí Oficial de la província i en el tauler d'edictes de la corporació.   
Podran nomenar-se assessors del tribunal per a les proves prèvies, les d'aptitud física i les del cinqué exercici de l'oposició. El seu nomenament haurà de fer-se públic en el tauler d'anuncis de l'Ajuntament, amb una antelació mínima de 10 dies naturals al de la realització de les proves prèvies.   
El tribunal qualificador no podrà constituir-se ni actuar sense l'assistència de mes de la meitat dels seus membres, titulars o suplents, indistintament, i està facultat per a resoldre les qüestions que puguen produir-se en el desenvolupament de les proves selectives i per a adoptar els acords necessaris per al seu ordre corresponent en tot allò no previst en aquestes bases.   
El tribunal que actue en aquestes proves selectives tindrà la categoria quarta de les recollides en l'annex IV del Reial Decret 236/1988, de 4 de març, modificat per la Resolució de 22 de març de 1993.   
Els components del tribunal hauran d'abstenir-se d'intervenir, i els aspirants podran recusar-los, quan concórreguen en ells alguna de les circumstàncies assenyalades en l'article 28 de la Llei 30/1992, i igualment els aspirants podran recusar aquest membres en els termes que assenyala l'article 29 del mateix text legal.   
Dotze  
Els exercicis que integren el procediment selectiu de les places corresponents al torn lliure (excepció feta de les proves prèvies) no podran començar-se abans de transcórrer un mes des de la finalització del procés selectiu corresponent a la plaça del torn de mobilitat.   
Si fóra necessari, per a establir l'ordre en què han d'actuar els opositors en aquells exercicis que no puguen realitzar-se conjuntament, es verificarà un sorteig davant L'alcalde, en presència del secretari.   
L'Alcaldia fixarà la data, hora i lloc de començament de les proves prèvies i del començament del primer exercici dels que consta la fase d'oposició, i juntament amb el resultat d'aquest sorteig (si pertoca), i amb la composició concreta del tribunal qualificador, amb 15 dies, almenys, d'antelació, es publicaran en el Butlletí Oficial de la Província i en el tauler d'edictes de la casa consistorial.   
Llevat que el tribunal qualificador dispose una altra cosa, cadascuna de les dues proves prèvies integrants en la fase d'oposició es realitzaran en dies diferents, segons l'assenyalament fixat per l'Alcaldia. La resta dels exercicis dels quals consta la fase d'oposició, i igualment, llevat que hi haja criteri en contra del tribunal, començaran i finalitzaran en un mateix dia, que com s'ha assenyalat anteriorment, serà fixat per l'Alcaldia.   
Els aspirants seran convocats per a cada exercici, incloses les proves prèvies en crida única, llevat de casos de força major degudament justificats i lliurement apreciats pel tribunal qualificador. La no-presentació d'un aspirant a qualsevol de les proves prèvies o a qualsevol dels restants exercicis determinarà automàticament el decaïment del seu dret a participar en el mateix exercici i successius, i quedarà exclòs del procés selectiu.   
El tribunal podrà requerir en qualsevol moment als aspirants perquè acrediten la seua identitat, per la qual cosa hauran d'estar proveïts amb el document nacional d'identitat.   
Tretze  
El procediment de selecció de les places reservades al torn lliure serà el d'oposició lliure.   
13.1 Proves Prèvies  
Abans de començar els exercicis que després es detallaran es practicarà un exercici o prova psicotècnica aptitudinal i de personalitat, així com el reconeixement mèdic preceptiu, per aquest ordre, i com s'ha assenyalat en la base dotze, cadascuna d'aquestes proves prèvies tindrà el seu desenvolupament en dies diferents, segons determine l'Alcaldia, amb la suficient antelació.   
Tant l'exercici psicotècnic com el reconeixement mèdic seran eliminatoris, sent qualificats com a apte o no apte, i s'ajustaran a allò establit en l'Ordre de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana.   
Aquells aspirants que siguen qualificats en alguna d'aquestes proves com a no apte quedaran decaiguts en el seu dret a continuar el procediment selectiu, i en quedaran definitivament eliminats.   
Respecte del reconeixement mèdic, serà realitzat pel metge o metges designats per l'Ajuntament, que actuaran igualment com a assessors del tribunal.   
Els aspirants hauran d'aportar a la prova mèdica, el dia en què siguen requerits a aquest efecte, les corresponents anàlisis clíniques, on queden reflectits els valors considerats en l'esmentada Ordre de 5 de desembre de 1994, de la Conselleria d'Administració Pública.   
13.2 Fase d'oposició  
Constarà dels següents exercicis:  
Primer exercici. De caràcter obligatori i eliminatori.  
Consistirà a superar proves d'aptitud física que manifesten la capacitat per a l'exercici del lloc de treball, el contingut i marques mínimes de les quals seran les que seguidament s'indiquen:  
1. Escalada de corda amb presa de peus: homes, 4 metres; dones, 3 metres.   
2. Salt de longitud amb carrera: homes, 4 metres; dones, 3,80 metres.   
3. Salt d'altura: homes, 1,10 metres; dones, 1 metre.   
4. Carrera de velocitat en 60 metres: Homes 10 segons; dones 12 segons.   
5. Carrera de resistència en 1.000 metres: homes, 4 minuts; dones 4 minuts i 10 segons.   
La qualificació d'aquest exercici serà d'apte o no apte, havent-se de superar com a mínim quatre de les proves per a ser qualificat com a apte.   
Segon exercici. De caràcter obligatori i eliminatori.  
Consistirà a desenvolupar per escrit, durant un termini a determinar pel tribunal qualificador, dos exercicis de caràcter pràctic, d'entre tres sobres tancats per a cada supòsit que proposarà el mateix tribunal i que versaran sobre les següents matèries:  
A) Resolució d'un supòsit pràctic sobre vies de comunicació del terme municipal d'Oliva.   
B) Resolució d'un supòsit pràctic sobre funcions i comeses pròpies de les places convocades.   
El tribunal qualificarà cada supòsit entre 0 i 10 punts, i la qualificació total d'aquest segon exercici vindrà determinada per la mitjana aritmètica de les puntuacions obtingudes en cada supòsit, i en quedaran igualment eliminats aquells aspirants que no obtinguen la puntuació mínima total de 5 punts. Per a poder traure la mitjana aritmètica esmentada, serà requisit imprescindible que almenys en un dels supòsits obtinga una qualificació igual o superior a 3 punts, ja que una puntuació en un supòsit pràctic inferior a 3 punts determinarà la eliminació automàtica de l'aspirant.   
Tercer exercici. De caràcter obligatori i eliminatori  
Consistirà a desenvolupar per escrit durant un termini que determinarà el tribunal qualificador, de quatre temes insaculats a l'atzar, un de cadascun dels quatre primers grups, del primer al quart, ambdós inclosos, que componen el temari (annex I).   
Aquests temes seran llegits en sessió pública davant el tribunal, que podrà formular les preguntes o aclariments que hi estime oportuns. Es valoraran la claredat d'idees, la facilitat d'expressió verbal i el coneixement sobre els temes exposats.   
Els aspirants tindran àmplia llibertat quant a la redacció per escrit dels temes, pel que fa al seu desenvolupament en castellà o en valencià.   
La qualificació d'aquest exercici serà de 0 a 10 punts, i per a superar-lo caldrà obtenir un mínim de 5 punts.   
Per a procedir a l'oportuna qualificació serà necessari desenvolupar tots i cadascun dels quatre temes proposats, i en seran eliminats aquells aspirants que no desenrotllen tots els temes indicats.   
Quart exercici. De caràcter obligatori i eliminatori.  
Consistirà en l'exposició per escrit d'un tema dels que componen el grup cinqué de l'annex I esmentat, proposat pel tribunal qualificador, en un termini màxim de 45 minuts. Es valoraran els coneixements exposats, la claredat en l'exposició, neteja, redacció i ortografia.   
Els aspirants tindran àmplia llibertat quant a la redacció per escrit del tema, pel que fa al desenvolupament en castellà o en valencià.   
Aquest temes no seran llegits en veu alta pels respectius aspirants, sinó que seran qualificats directament pel tribunal.   
La qualificació d'aquest exercici serà de 0 a 10 punts, havent-se'n d'obtenir un mínim de 5 per a considerar-lo superat satisfactòriament.   
Cinqué exercici. De caràcter obligatori i no eliminatori  
Consistirà a traduir del valencià al castellà i del castellà al valencià un text proposat pel tribunal, d'entre tres sobres tancats que es presentaran per a la seua elecció, en un termini màxim de 30 minuts.   
Aquest exercici serà qualificat entre 0 i 2 punts, i no serà eliminatori.   
Catorze. Qualificació final i proposta del tribunal  
La puntuació final estarà determinada per la suma de la puntuació obtinguda en els exercicis segon, tercer i quart, i s'hi sumarà la puntuació obtinguda en el cinqué i últim exercici. El tribunal no podrà aprovar ni declarar que han superat les proves selectives un nombre d'aspirants superior al de les places convocades.   
En el supòsit de produir-se un empat en la qualificació final d'aspirants que puguen tenir dret a plaça, el tribunal qualificador sotmetrà els aspirants afectats a un desempat consistent en la redacció per escrit d'un tema insaculat a l'atzar dels que componen el grup segon de l'annex I (temari), per un termini màxim de 30 minuts, que haurà de ser llegit posteriorment en veu alta al tribunal. En aquest supòsit, el tribunal qualificarà els exercicis presentats, però, tal com s'ha assenyalat, únicament a l'hora de decidir l'ordre final de la llista d'aprovats.   
El tribunal formularà una proposta a l'Alcaldia dels aspirants que, havent superat les proves selectives i després de la presentació dels documents exigits en aquesta convocatòria, hagen d'incorporar-se a l'Institut Valencià de Seguretat Pública per a seguir el curs teoricopràctic.   
Quinze. Curs teoricopràctic  
Constarà de dues fases: una de la formació i selecció en l'Institut Valencià de Seguretat Pública, amb una durada de quatre mesos, i l'altra, una vegada superada l'anterior, de pràctiques a l'Ajuntament d'Oliva, amb una durada de dos mesos.   
Per a la realització del curs teoricopràctic els aspirants seran nomenats funcionaris en pràctiques i percebran a càrrec de la corporació les retribucions que els corresponguen.   
Finalitzat el curs teoricopràctic, l'Institut Valencià de Seguretat Pública comunicarà a l'alcalde la relació dels aspirants que hagen superat aquest curs amb indicació de la puntuació o qualificacions obtingudes, als efectes del seu nomenament com a funcionari. Els nomenaments s'efectuaran en el termini màxim de 15 dies, comptadors des de la comunicació de l'Institut Valencià de Seguretat Pública.   
En cada convocatòria els aspirants que no superen el curs teoricopràctic podran incorporar-se al curs immediatament posterior. Si no superen aquest segon curs, quedaran definitivament decaiguts en el seu dret de reserva.   
Setze. Presentació de documents  
Els aspirants proposats per a policies locals en pràctiques d'aquest Ajuntament pel torn lliure aportaran a la Secretaria General, en el termini de 20 dies naturals, comptadors des de de l'endemà de la publicació en el tauler d'edictes de l'Ajuntament de la llista corresponent, els documents següents:  
- Certificat , en extracte, de l'acta de naixement, estesa pel registre civil corresponent.   
- Còpia autenticada o fotocòpia (acompanyada de l'original per a la seua compulsa) del títol de graduat escolar o equivalent.   
- Certificat estés pel Registre General de Penats i Rebels d'absència d'antecedents penals.   
- Declaració complementària de conducta ciutadana de conformitat amb allò disposat per la Llei 68/1980, d'1 de desembre.   
- Declaració jurada acreditativa de no haver estat separat de qualsevol administració pública, ni trobar-se inhabilitat per a l'exercici de funcions públiques.   
- Permís de conduir tipus A-2 i B-2.   
- Certificat de Llicenciat en Medicina acreditatiu de que no pateix cap malaltia o defecte físic que impedisquen el desenvolupament de les funcions públiques pròpies de la seua escala i categoria.   
Disset  
Aquells que, dins de l'esmentat termini, i llevat els casos de força major, no presenten la documentació o no reunisquen els requisits exigits, no podran ser nomenats, i quedaran anul·lades totes les seues actuacions, sense perjudici de la responsabilitat en què hagen pogut incórrer per falsedat en la instància.   
Divuit  
Els aspirants del torn lliure que superen el curs de formació de l'Institut Valencià de Seguretat Pública, a més a més del període de pràctiques a l'Ajuntament, seran proposats per al nomenament definitiu, i hauran de prendre possessió com a funcionaris en propietat dins del mes següent al de la proposta de nomenament definitiu.   
Dinou  
Els aspirants, en el torn lliure, que no hagen obtingut dret a plaça, constituiran una borsa de treball que s'afegirà a la ja existent (constituïda mitjançant proves realitzades el dia 22.01.96), per a futures contractacions laborals o com a interinitat.   
II. Torn De mobilitat  
Vint  
Per a ser admés a les proves selectives en torn de mobilitat, els aspirants hauran de complir els següents requisits, referits al dia en què finalitze el termini d'admissió de sol·licituds que, a aquests efectes, serà coincident amb el termini del torn lliure:  
20. 1 Ser funcionari de carrera, integrat en la subescala de serveis especials, policia local, de qualsevol dels municipis de la Comunitat Valenciana de la categoria que es convoca.   
20. 2 Haver ocupat, almenys dos anys, el lloc de treball des del qual es concursa, en qualitat de funcionari en propietat.   
20. 3 Que no li falten menys de 10 anys per a la jubilació forçosa per edat.   
20. 4 No patir cap malaltia o defecte físic que li impedisquen el normal exercici de les corresponents funcions.   
20. 5. No trobar-se suspés en ferm ni inhabilitat per a l'exercici de funcions públiques.   
20. 6. Estar en possessió dels permisos de conducció de vehicles de les classes A-2 i B-2.   
20. 7. Estar en possessió de la titulació acadèmica mínima de graduat escolar o equivalent.   
vint-i-un  
En les instàncies, els aspirants al torn de mobilitat faran constar expressament aquesta circumstància, podent utilitzar a aquests efectes el model d'instància normalitzat que s'entregarà gratuïtament a les dependències d'Informació de l'Ajuntament d'Oliva. Els drets d'examen es determinen en la quantitat de 4.000 Pessetes, igual que les places del torn lliure.   
Vint-i-dos  
El procediment de selecció per a la plaça que es convoca en torn de mobilitat serà el de concurs, aplicant-hi el tribunal qualificador la baremació de mèrits que s'especifica en l'annex II d'aquesta convocatòria. A aquest efecte els aspirants podran presentar la documentació acreditativa dels mèrits juntament amb la instància o fins al cinqué dia hàbil anterior a la data que s'assenyale per a la valoració del concurs.   
Únicament podran valorar-se aquells mèrits documentalment acreditats pels aspirants i que estiguen referits a l'últim dia del termini per a la presentació d'instàncies.   
El tribunal qualificador del torn de mobilitat serà el mateix que el que resolga el procés selectiu del torn lliure.   
vint-i-tres. Proves prèvies  
Prèviament a la valoració dels mèrits al·legats i justificats pels aspirants, i en el mateix dia, que es determinarà amb la suficient antelació, es realitzarà un exercici o prova psicotècnica aptitudinal i de personalitat, així com el reconeixement mèdic preceptiu, per aquest ordre.   
Tant l'exercici psicotècnic com el reconeixement mèdic seran eliminatoris, sent qualificats com a apte o no apte, i s'ajustaran a allò establit en l'Ordre de 5 de desembre de 1994, de la Conselleria d'Administració Pública, per la qual s'estableixen criteris mínims per a la selecció dels policies locals de la Comunitat Valenciana, i en concret:  
a) Aplicació de l'annex II. Quadre d'exclusions mèdiques per els torns de mobilitat i promoció interna.   
b) Aplicació de l'annex III/1/b, pel que fa a les característiques del test aptitudinal (puntuacions decils).   
Aquells aspirants que siguen qualificats en alguna d'aquestes proves com a no apte, quedaran decaiguts en el seu dret a continuar el procediment selectiu, i en quedaran definitivament eliminats.   
Respecte del reconeixement mèdic, serà efectuat per el metge o metges designats per l'Ajuntament, que actuaran igualment com a assessors del tribunal.   
Els aspirants hauran d'aportar a la prova mèdica, el dia que siguen requerits a aquest efecte, les corresponents anàlisis clíniques, on queden reflectits els valors considerats en l'esmentada ordre.   
Vint-i-quatre  
El tribunal qualificador procedirà a la valoració dels mèrits aportats en la fase de concurs pels aspirants que hagen sigut declarats aptes en aquestes proves prèvies; i quan finalitze la valoració d'aquests, en el mateix dia, el tribunal convocarà els aspirants que hagen obtingut una puntuació igual o superior a 6 punts en la pràctica d'una entrevista personal; Quedaran eliminats del concurs aquells aspirants que no arriben a aquesta puntuació mínima.  
Aquesta entrevista personal versarà sobre els aspectes arreplegats en l'annex III esmentat i serà valorada per cadascun dels membres del tribunal, sent puntuada globalment entre 0 i 9 punts. En quedaran eliminats aquells aspirants que no obtinguen una puntuació mínima de 4,50 punts.   
La duració de l'entrevista haurà de determinar-la prèviament el tribunal abans del seu començament.   
Vint-i-cinc  
El nombre d'aspirants aprovats en el torn de mobilitat no podrà excedir del nombre de places reservades per a aquest procediment d'accés. La puntuació final i l'ordre dels aspirants es determinarà per la suma de les obtingudes per cadascun en el concurs i en l'entrevista personal.   
Si les places reservades a mobilitat no aplegaren a cobrir-se, passarien automàticament a oferir-se acumuladament amb les del torn lliure.   
Vint-i-sis  
El tribunal qualificador elevarà a l'Alcaldia la llista d'aprovats per l'ordre de puntuació i, juntament amb l'acta, elevarà una proposta de nomenament en favor de l'aspirant que haja obtingut la puntuació més alta, per ordre correlatiu de major a menor. La llista d'aprovats s'exposarà en el taulers d'edictes i la seua data serà la que determine el còmput dels terminis per a l'inici de les proves selectives (fase d'oposició, amb l'excepció de les proves prèvies) del torn lliure.   
L'Alcaldia, amb la prèvia presentació de la corresponent documentació, procedirà al nomenament de l'aspirant proposat com a guàrdia de la Policia Local d'aquest Ajuntament.   
Vint-i-set  
L'aspirant proposat per al torn de mobilitat, en posseir la condició de funcionari de carrera, estarà exempt de justificar documentalment les condicions i tots altres requisits acreditats per a obtenir el seu anterior nomenament, i haurà de presentar el certificat de la secretaria general de la corporació local de la qual depenga, acreditant-hi la seua condició i totes altres circumstàncies que consten en el seu expedient personal, en el termini de 20 dies comptadors a partir de l'endemà de la publicació de la llista d'aprovats. Si dins del termini esmentat no aporta aquesta documentació, llevat els casos de força major, o no compleixen els requisits exigits, no podrà ser nomenat, i quedaran anul·lades totes les sues actuacions, sense perjudici de la responsabilitat en què poguera incórrer per falsedat en la instància. En el supòsit descrit i en aquells de renuncia o impossibilitat, l'Alcaldia efectuarà el nomenament en favor de l'aspirant següent en ordre de puntuació.   
Vint-i-vuit  
En els aspectes concrets no regulats en allò referent al torn de mobilitat s'aplicarà analògicament allò disposat en les bases referides al torn lliure.   
Final. Impugnació d'aquestes bases  
Contra aquesta convocatòria, bases i actes administratius que se'n deriven, s'hi podrà interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació íntegra d'aquestes bases en el Butlletí Oficial de la Província de València. Prèviament a aquesta interposició, s'haurà de comunicar a l'Ajuntament la intenció d'interposar aquest recurs.   
Contra els acords del tribunal qualificador que siguen definitius, s'hi podrà interposar un recurs ordinari en els casos i forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o qualsevol altre tipus de recurs o acció que estime pertinent en defensa dels seus drets. Als efectes d'interposició de recurs ordinari contra la proposta de nomenament d'aspirants aprovats pel tribunal qualificador, el termini per a la interposició d'aquest serà d'un mes, que es computarà a partir de la publicació de la llista d'aprovats en els taulers d'anuncis de l'Ajuntament d'Oliva.   
A) Torn lliure  
ANNEX I   
Temari  
Grup primer. Dret polític i administratiu.  
Tema 1. Organització política de l'estat espanyol. Classes i formes d'estat. Organització territorial de l'estat. La Corona. El poder legislatiu. Poder executiu. Poder judicial. Relacions entre el Govern i les Corts Generals.   
Tema 2. La Constitució espanyola de 1978: el sistema constitucional. Principis generals de la Constitució espanyola de 1978. El Tribunal Constitucional.   
Tema 3. les Corts Generals: les cambres. La funció legislativa. L'administració de justícia.   
Tema 4. L'organització territorial espanyola: les comunitats autònomes. Els estatuts d'autonomia. Òrgans i competències. Les administracions públiques, estatal, autonòmica i local.   
Tema 5. L'estatut d'autonomia de la Comunitat Valenciana: la Generalitat Valenciana. Les Corts. El Govern o Consell. Les competències. Administració de justícia. Administració local. Economia i Hisenda.  
Tema 6. Administració local: caràcter natural de l'administració local. L'administració local en la Constitució de 1978. Entitats que comprén l'administració local.   
Tema 7. El dret administratiu: fons. La llei. Normes no parlamentàries equiparades a la llei. El reglament, concepte i classes. El procediment administratiu.   
Grup segon. Règim local i policia.  
Tema 1. El municipi, òrgans unipersonals de govern: l'alcalde. Els tinents d'alcalde. Els regidors.   
Tema 2. El municipi, òrgans col·legiats de govern: el ple de L'ajuntament. La comissió de govern. Òrgans consultius i participatius. les comissions informatives.   
Tema 3. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.   
Tema 4. La policia local. Conceptes previs. Missions i objectius. Estructura orgànica i funcional.   
Tema 5. El binomi policia local-ciutadà, conceptes previs. Relació i finalitat. Suports ètics. Normes d'actuació.   
Tema 6. Ordenament legislatiu de la policia local. Llei Orgànica de Cossos i Forces de Seguretat: principis bàsics d'actuació. Disposicions estatutàries comunes. Règim disciplinari.   
Tema 7. Llei de la Generalitat Valenciana de Coordinació de les Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.   
Grup tercer. Penal.  
Tema 1. El Codi Penal: concepte de delicte i falta. Graus d'execució del delicte. Accions i omissions. Dolo i culpa. Autors, còmplices i encobridors.   
Tema 2. Classes de faltes: contra els interessos generals de les poblacions. Contra les persones i contra la propietat.   
Tema 3. Classes de delictes: contra les persones, contra la llibertat i l'honestedat i contra la propietat.   
Tema 4. Obligacions i competències dels ajuntaments: les ordenances municipals. Els bans de l'alcaldia.   
Tema 5. Ordenances municipals, concepte i classes. Infraccions. Potestat sancionadora: principals infraccions a bans i ordenances. Procediment sancionador.   
Grup quart. Trànsit  
Tema 1. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.   
Tema 2. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor y i Seguretat Viària.   
Tema 3. El Trànsit viari: introducció. Vies i vehicles i conductors. Les condicions tècniques del vehicle. Classes de transport.   
Tema 4. El transport: servei públic de viatgers i servei públic de mercaderies o mixtes. El servei privat, mercaderies perilloses. Condicions tècniques del vehicle de transports i altres requisits principals.   
Tema 5. Els accidents de trànsit. Concepte i consideracions prèvies. Les seues causes. Classes i fases.   
Grup cinqué. D'àmbit local.  
Tema 1. El municipi d'Oliva. Característiques demogràfiques i socials. Nuclis de població. Estructura econòmica del municipi d'Oliva.   
Tema 2. El terme municipal d'Oliva. Característiques. La divisió del terme municipal. Principals vies de comunicació.   
Tema 3. Figures il·lustres del municipi d'Oliva.   
Tema 4. El nucli antic d'Oliva.   
Tema 5. Festes locals, tradicionals i populars a Oliva.   
Tema 6. Ordenances municipals d'Oliva.   
Tema 7. Plans d'emergència, protecció i seguretat local del municipi d'Oliva.   
B) torn de mobilitat  
ANNEX II  
Barem de mèrits  
1. titulació acadèmica. Fins a un màxim de 15 punts. Es valoraran les titulacions acadèmiques acreditades pels concursants que siguen superiors a les exigides per a accedir a l'escala bàsica dels cossos de policia local de la Comunitat Valenciana, conforme a l'escala següent:  
- Doctor 8 punts.  
- Llicenciat o equivalent 6 punts.   
- Diplomat universitari o equivalent 5 punts.   
- Batxillerat, Formació Professional de segon   
 grau, universitat per a majors de 25 anys   
 o equivalent 3 punts.   
- Diplomat Superior Criminologia 4 punts.   
- Títol de Criminologia (3 anys) 3 punts.   
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat sols es computarà una d'elles.   
II. Grau personal  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:  
a) Per posseir un grau personal superior al nivell del lloc sol·licitat: 3 punts.   
b) Per posseir un grau personal igual al nivell del lloc sol·licitat: 2 punts.   
c) Per posseir un grau personal inferior al nivell del lloc sol·licitat: 1 punt.   
III. Antiguitat  
Fins a un màxim de 20 punts:  
- Per cada any d'antiguitat en la mateixa escala i categoria de la policia local o superior: 1,50 punts, fins a un màxim de 10 punts.   
- Per cada any d'antiguitat prestat en qualsevol administració pública; 0,50 punts per any complet, fins a un màxim de 10 punts.   
IV. Altres mèrits.   
Fins a un màxim de 15 punts.   
- Coneixement del valencià acreditat amb certificat oficial de la Junta Qualificadora de Coneixements del Valencià, o qualsevol altra que legalment siga equivalent:  
· Coneixements orals: 0,75 punts.   
· Certificat grau elemental: 1,25 punts.   
· Certificat grau mitjà: 2,50 punts.   
· Certificat grau superior: 3 punts.   
- Coneixement d'un o mes idiomes acreditats documentalment, mitjançant el certificat estés per una facultat o escola oficial reconeguda: 3 punts per cadascun.   
V. Cursos organitzats per l'Institut Valencià de Seguretat Pública o organismes anàlegs.   
Fins a un màxim de 50 punts.   
- Per la realització de cursos organitzats pel Ministeri de l'Interior (o altres ministeris, relacionats amb la funció policial i ajustats a la baremació següent), l'Institut Valencià de Seguretat Pública o organisme anàleg o en escoles de policia de les corporacions Locals i reconegudes per l'Institut Valencià de Seguretat Pública, ajustats a la baremació següent:  
 Diploma Certificat Certif. aprof.  
Nombre d'hores d'assisténcia d'aprofitam. excel.lent  
De 20 a 50 h 0,5 1 2  
De 51 a 100 h 1 2 4  
De 101 a 150 h 2 3 6  
De 151 a 200 h 3 4 8  
De 201 a 250 h 4 5 10  
Més de 250 h 5 7 14  
Quan es tracte de cursets de duració inferior a la mínima indicada, la puntuació d'aquests estarà determinada per la suma del còmput d'hores i/o assistència d'aquests.  
   
ANNEX III  
Entrevista personal  
Es realitzarà davant el tribunal qualificador, i es valorarà fins a un màxim de 9 punts, amb el contingut i puntuació que s'assenyale:  
A) Coneixements del terme municipal, llista de carrers, organització i administració municipal i altres de particular interés per a la població local de l'ajuntament convocant. Per aquest apartat l'aspirant podrà obtenir fins a un màxim de 3 punts.   
B) Valoració i comprovació de l'aptitud, eficàcia, iniciativa i experiència professional del concursant en activitats professionals, fins a un màxim de 6 punts.   
Per a considerar-se superada l'entrevista, i en la forma que consideren les bases, l'aspirant haurà d'obtenir, globalment considerats els apartats A) i B) d'aquesta, una puntuació igual o superior a 4,50 punts.  
La qual cosa es fa pública als efectes reglamentàriament determinats.   
Oliva, 7 de març de 1997.- L'alcalde: Enrique José Orquín Morell.